
Tiszaalpár Nagyközségi Önkormányzat Képviselő-testületének

1/1997.(II.21.)Ktr. sz. rendelete

a települési képviselők, bizottsági elnökök és bizottsági tagok

tiszteletdíjáról és természetbeni juttatásairól








Ezen rendelet 1999. május 4-én








kihirdetésre került. 









 Biczók Mihály s.k.









         jegyző

Tiszaalpár Nagyközség Képviselő-testületének 1/1997.(II.21.) Ktr. sz. rendelete a 7/1999. (V.04.), 1/2001. (II.15.), 3/2004.(II.25.), 21/2006. (X.25.), 21/2010.(X.18.), 12/2013.(III.28.), 5/2015.(II.17.), 4/2017.(II.17.)  számú rendeletekkel formailag egységes szerkezetben. 
§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§§

Tiszaalpár Nagyközségi Önkormányzat Képviselő-testületének

1/1997.(II.21.)Ktr. sz. rendelete

a települési képviselők, bizottsági elnökök és bizottsági tagok

tiszteletdíjáról és természetbeni juttatásairól

Tiszaalpár Nagyközségi Önkormányzat Képviselő-testülete a helyi önkormányzatokról szóló módosított 1990. évi LXV. tv. 20. §. (2) bekezdése, valamint az 1994. évi LXIV. tv. 17. §. (1) bekezdésében foglalt rendelkezések alapján az önkormányzati képviselők, bizottsági elnökök és tagok tiszteletdíjáról, természetbeni juttatásairól, valamint a működési feltételek biztosításáról az alábbi rendeletet alkotja:

I. fejezet

1. §. 

A rendelet hatálya

(1)

A rendelet hatálya kiterjed a képviselőkre, a bizottságok elnökeire, a bizottságok képviselő tagjaira.

(2)
Nem terjed ki a rendelet hatálya a polgármesterre, alpolgármesterre. 

II. fejezet

2. §.

Tiszteletdíj

(1) 
A képviselő havi tiszteletdíjának összege megegyezik a költségvetési törvény szerint megállapított illetményalap 110 %-ával.

(2) 
A bizottsági elnöki tisztséget ellátó képviselő havi tiszteletdíjának összege megegyezik a költségvetési törvény szerint megállapított illetményalap 130 %-ával. A képviselők a bizottsági tagi tisztség ellátásáért külön tiszteletdíjban nem részesülnek.

(3) 
A nem képviselő bizottsági tagok havi tiszteletdíjának összege megegyezik a költségvetési törvény szerint megállapított illetményalap 55 %-ával.
3. §.

(1)
A tiszteletdíj utólag havonta kerül kifizetésre a tárgyhónapot követő hó 15-ig.

(2)
Az ülésről a távolmaradást és annak okát a képviselő, bizottsági elnök a polgármesternek, a bizottság tagja a bizottság elnökének előzetesen írásban, szóban vagy telefonon jelentheti be.

A bejelentést a jelenléti íven rögzíteni kell. 

Amennyiben a polgármester vagy a bizottság elnöke a szóbeli vagy telefonon történő távolmaradás bejelentésekor nem érhető el, a bejelentést a hivatal dolgozója bejegyzi a jelenléti ívre és erről a polgármestert, illetve a bizottság elnökét az ülés megkezdése előtt tájékoztatja. 

(3)
A távolmaradás utólagos bejelentésére az ülést követő 8 napon belül írásban van lehetőség, melynek elfogadásáról a Képviselő-testület ülése esetén a polgármester, bizottsági ülés esetén a bizottság elnöke dönt.

(4)

A tiszteletdíjak havonkénti kifizetéséhez – a jelenléti ív alapján – elszámolást kell készíteni. 

(5)

A Képviselő-testület

a.) amennyiben a képviselő bejelentés nélkül 1 (egy) testületi ülésen nem vett részt, tiszteletdíját 25 %-kal 2 (kettő) havi időtartamra csökkenti;

b.) amennyiben a képviselő egymást követő 2 (kettő) alkalommal bejelentés nélkül nem vett részt a testületi ülésen, a tiszteletdíját 25 %-kal 6 (hat) havi időtartamra csökkenti.
III. fejezet

4. §. 

Természetbeni juttatások, működési feltételek biztosítása

(1)

A Polgármesteri Hivatal a helyi képviselők, továbbá a bizottságok nem képviselő tagjai részére feladataik ellátásához szükséges technikai, adminisztrációs feltételeket biztosítja, melyek a következők:

a.) leíró kapacitás,

b.) posta, távközlési szolgáltatás,

c.) információ, hivatalos dokumentumok biztosítása. 

(2) – (4) 

IV. fejezet

5. §. 

Vegyes rendelkezések

A tiszteletdíjak kifizetéséről és a természetbeni juttatások biztosításáról a jegyző köteles gondoskodni.

6. §.

A tiszteletdíjak kifizetését, valamint a természetbeni juttatások biztosítását az általános ellenőrzési tevékenysége keretében (költségvetés, beszámoló, stb.) a Pénzügyi Bizottság vizsgálja.

7. §.

A rendelet kihirdetése napján lép hatályba, de rendelkezéseit 1997. január 1-jétől kell alkalmazni.

A rendelet kihirdetéséről a jegyző gondoskodik. 


Barton András s. k.




Biczók Mihály s. k.



polgármester 





     jegyző

� Az 1. §.(1) bekezdése a 21/2010.(X.18.)Ktr. sz. rendelet 1. §-ával megállapított szöveg.


� A 2. §. szövegét megállapította a 4/2017. (II.17.) Ör. 1.§-a.


� A 3. §. a 7/1999.(V.04.)Ktr. sz. rendelet 2. §-ával megállapított szöveg. 





� A 3. §. (4) bekezdésének utolsó mondatát a 21/2006.(X.25.)Ktr. sz. rendelet 3. §. (1) bekezdése helyezte hatályon kívül. 





� A 3. §. (5) bekezdése a 21/2006.(X.25.)Ktr. sz. rendelet 2. §-ával megállapított szöveg. 





� A 4. §.(1) bekezdése a 21/2010.(X.18.)Ktr. sz. rendelet 2. §-ával, az 5/2015.(II.17.) Ör. 3. §-ával  megállapított szöveg.





� A 4. §. (2) – (4)  bekezdéseit a 21/2006.(X.25.)Ktr. sz. rendelet 3. §. (1) bekezdése helyezte hatályon kívül. 

